
LANDSLAGET for MEDIEUNDERVISNING

/ nytt navn MEDIEPEDAGOGENE
LOVER, gjeldende fra Årsmøtet 2011
§1.  Formål
Landslaget for medieundervisning (LMU) /  Mediepedagogene har som hovedmålsetting

a) å styrke medieundervisningen på alle opplæringstrinn fra grunnskole til høgskole-og universitetsnivå

b) å arbeide for at det blir god sammenheng og progresjon i medieundervisningen gjennom hele

        utdanningsløpet

§2.  Arbeidsoppgaver
Landslaget/Mediepedagogene  vil legge hovedvekt på disse oppgavene:

a. arbeide for å ivareta medielærerens og medieundervisningens faglige og pedagogiske interesser ved å 

· formidle og legge til rette for utveksling av idéer, erfaringer og materiell, blant annet gjennom
nett-tidsskriftet [tilt] og nettstedet www.lmu.no

· samarbeide med relevante  myndigheter og institusjoner

· formidle foredragsholdere og kursopplegg

b. rekruttere og dyktiggjøre lærere til medieundervisning, bl.a. ved å arrangere kurs, seminar og konferanser

c. stimulere til forskning 

d. stimulere til informasjon om, og  produksjon, katalogisering og distribusjon av egnet undervisningsmateriell

e. holde kontakt med beslektede organisasjoner i inn-og utland for blant annet å løse oppgaver av felles interesse
§3.  FKS-medlemskap
LMU / Mediepedagogene er medlem av Fellesrådet for kunstfagene i skolen (FKS).  Gjennom FKS vil LMU /Mediepedagogene arbeide for å 

a)  styrke kunst-og kulturfagene

b)  fremme samarbeid mellom de landslag som organiserer kunst-og kulturfaglærere i Norge

Annenhvert år velger LMU-styret / styret i Mediepedagogene ett styremedlem med vararepresentant til FKS-styret.  

§4.  Medlemskap

Det fins tre typer medlemskap:

a. Personlig medlemskap. 
b. Medlemskap for institusjoner. Enhver institusjon / organisasjon som har interesse av LMUs /Mediepedagogenes arbeid, kan bli medlem.

c. Firmaer innen mediebransjen kan bli konsultative medlemmer uten stemmerett.

§5.  Styret

LMU / Mediepedagogene ledes av et styre på 5 medlemmer og 3 varamedlemmer valgt av årsmøtet.  Leder velges ved særskilt valg for ett år om gangen, de øvrige styremedlemmene for en 2-årsperiode.   De 3 varamedlemmer velges for ett år om gangen. Kasserer kan velges utenom styret.  Styret velger selv funksjoner internt.

Styret er beslutningsdyktig når minst 3 medlemmer er tilstede.

§6.  Årsmøte

Årsmøtet, som er LMUs / Mediepedagogenes høyeste myndighet, holdes vanligvis innen utgangen av april.  

Saker:

1. Årsmelding og regnskap fra foregående år godkjennes

2. Budsjett og handlingsplan godkjennes.

3. Valg.  Det velges hvert år

a. leder for 1 år

b. 2 styremedlemmer av 4 for 2 år 

c. 3 varamedlemmer for 1 år

d. redaktør  for [tilt]  og redaktør for nettstedet  (begge for 2 år).  Begge  har møterett og  forslagsrett på styremøtene

e. redaksjonskomité velges  for 1 år (styret har fullmakt til å utpeke disse i ettertid)

f. revisor med ev. vararepresentant for 2 år

g. valgkomite på 3 medlemmer for 2 år

h. Årsmøtet velger annethvert år ett styremedlem med vararepresentant til FKS-styret. Representanten kan gjenvelges bare én gang.
4. Årskontingenten  

5. Saker som legges fram av styret eller medlemmer

§7.  Innkalling til årsmøtet
Innkalling til årsmøtet skjer skriftlig med 1 måneds varsel.  Forslag om saker som medlemmene ønsker skal behandles på 

årsmøtet,  må være  sendt styret senest 14 dager før årsmøtet.

§8.   Lovendringer
Forandringer i lovene kan bare skje på et årsmøte med 2/3 flertall.  Forslag om lovendringer gjøres kjent for medlemmene på forhånd.  Endringer som foreslås under selve årsmøtet, vedtas endelig på neste årsmøte.

§9.  Oppløsning av LMU/Mediepedagogene
Forslag om oppløsning av LMU/Mediepedagogene må sendes ut skriftlig til medlemmene sammen med innkalling til årsmøtet.  Vedtak omoppløsning må gjøres med 2/3 flertall.  Årsmøtet bestemmer hvordan lagets midler skal brukes innenfor rammen av lagets formål og arbeidsoppgaver.  Landslagets arkiv deponeres på en slik måte at det kan være til nytte for medieundervisningen

i Norge
.

§10. Lokallag

Medlemmer kan opprette lokallag.  Landslaget/Mediepedagogene  skal hjelpe lokallaget i dets arbeid.  

